**YHDESSÄ ITÄ-SAVOSSA OSTOPALVELUKILPAILUTUS**

***Yhdessä Itä-Savossa***-hanke julistaa kilpailutettavaksi seuraavan ostopalvelun

|  |  |
| --- | --- |
| **Nimetty kilpailutuspaketti** | ***Yhdessä älylaitteet kiertoon*** *-ostopalvelupaketti* |
| **Tarjouksen yksilöity kohde** | ***Yhdessä Itä-Savossa****-hanke järjestää elo-lokakuussa 2020 laajan* ***Yhdessä älylaitteet kiertoon-****kampanjan, jonka puitteissa kerätään eri väylien kautta (yksityisten, yhteisöjen ja yritysten lahjoitukset, alan liikkeiden vaihtokoneet yms.) älypuhelimia, tabletteja sekä kannettavia- ja pöytätietokoneita, arvioidaan, puhdistetaan ja kunnostetaan laitteet jatkokäyttöön ja luovutetaan eri yhdistyksille heidän jäsentensä ja asiakkaidensa käytettäväksi.*  ***Yhdessä älylaitteet kiertoon-****kampanjaan toteutukseen liittyen pyydämme tarjousta keräyksessä saatavien älypuhelimien, tablettien sekä kannettavien- ja pöytätietokoneiden arvioinnista ja puhdistuksesta (kaikki vanha data pois ja peruskäyttöjärjestelmä toimintavalmiiksi) laiteryhmäkohtaisen hinta-arvion pohjalta.*  *Kyseessä on vain toimijan valintaan tähtäävä tarjouskilpailu, laitekohtaiset kunnostustoimenpiteet ja niistä aiheutuvat kustannukset määritellään tämän tarjouksen pohjalta laite- ja tapauskohtaisesti.* |
| **Ostopalvelutoiminnan kohderyhmä/kohderyhmät** | *Älypuhelimet*  *Tabletit*  *Kannettavat tietokoneet*  *Pöytätietokoneet* |
| **Ostopalvelutoiminnan maantieteellinen toteutusalue** | *Enonkoski, Rantasalmi, Savonlinna ja Sulkava.* |
| **Hinnoittelu** | *Hinnat ilmoitetaan verottomana yksikköhinta-arviona em. laiteryhmittelyn mukaisesti.* |
| **Laskutus ja maksuehdot** | *Laskutus tapahtuu tilaajan käytännön mukaisesti.*    *Maksuehto on laskun saapumisesta lukien 14 päivää netto* |
| **Tarjoajan kelpoisuus** | *Tarjoajan tulee olla yhdistys, järjestö, osuuskunta, yritys, ammatinharjoittaja tai julkisyhteisö.*  *Mikäli tarjouksen mukainen toiminta on suunniteltu toteutettavaksi useamman toimijan toteuttajakonsortion kautta, toimii yksi näistä hankkeen hakijana ja sopimusosapuolena* |
| **Tarjous tulee olla voimassa** | *31. 10. 2020 saakka* |
| **Tarjouksen sisältö** | *Tarjous tulee tehdä tätä varten laaditulla Yhdessä Itä-Savossa-hankkeen* [*tarjouslomakkeella*](https://yhdessaitasavossa.yhdistysavain.fi/tarjouskilpailut/) *tätä tarjouspyyntöä vastaavassa muodossa sisältäen vähintään tässä tarjouspyynnössä ja tarjouslomakkeessa vaaditut tiedot.* |
| **Ostopalvelutarjouksen**  **jättöosoite** | *Sähköisesti* [*tämän linkin*](https://www.yhdessaitasavossa.fi/tarjouskilpailut) *kautta.* |
| **Ostopalvelutarjouksen**  **viimeinen jättöpäivä** | *31. 8. 2020 klo 16.00* |
| **Hankinnassa käytettävä valintaperuste** | *Kokonaistaloudellinen edullisuus*  *Tarjouksista valitaan toteutukseen kokonaistaloudellisesti edullisin tarjous/edullisimmat tarjoukset, jota määritellessään* *Yhdessä Itä-Savossa-hanke ottaa (Laki julkisista hankinnoista ja käyttöoikeussopimuksista 1397/2016 93§:n mukaisesti) huomioon erityisesti tarjouksen, joka on hinta-laatusuhteeltaan paras painottaen erityisesti lain ko. pykälän mukaisesti tarjotun toiminnan laadullisia, yhteiskunnallisia ja sosiaalisia näkökohtia sekä innovatiivisia ominaisuuksia.*  *Valinnassaan Yhdessä Itä-Savossa-hanke ottaa huomioon myös hankintasopimuksen toteutukseen osoitetun henkilöstön pätevyyden ja kokemuksen sekä henkilöstön organisoinnin sekä useamman toimijan yhteistyön toiminnan toteutuksessa.*  *Yhdessä Itä-Savossa-hanke painottaa tarjouksia arvioidessaan ja hankintapäätöksiä tehdessään tarjouksen euromäärää 40% ja sisällöllisiä asioita 60%.* |
| **Kansallinen hankintailmoitus** | *Ei* |
| **Tarjousmenettely** | *Avoin menettely* |
| **Sopimusehdot** | *Mikäli tarjous kohdentuu kohderyhmän, maantieteellisen rajauksen tai toteutettavaksi esitetyn toiminnan osalta kovin rajattuun osaan kyseisen palvelupaketin kokonaisuutta, varaa Yhdessä Itä-Savossa-hanke itselleen mahdollisuuden neuvotella samankaltaisten hanke-ehdotusten kesken parhaan mahdollisen yhteisen toteutuskokonaisuuden.*  *Valitun tarjoajan kanssa tehdään kirjallinen sopimus ja hankintasopimus syntyy vasta, kun sopimus on allekirjoitettu. Tarjouspyyntöä ja tarjousta käytetään sopimuksen teon pohjana.*  *Osapuolilla on oikeus purkaa sopimus kokonaan tai osittain, jos toinen osapuoli olennaisesti rikkoo sopimusvelvoitteitaan eikä*  *kohtuullisessa ajassa korjaa laiminlyöntiään kirjallisesta huomautuksesta huolimatta.*  *Kumpikaan osapuoli ei saa siirtää tehtyä sopimusta kolmannelle osapuolelle ilman toisen osapuolen kirjallista suostumusta.*  *Mikäli tarjouspyynnössä, tarjouksessa ja ostopalvelusopimuksessa on keskenään ristiriitaisia tietoja, asiakirjojen noudattamisjärjestys on seuraava: ostopalvelusopimus, tarjouspyyntö ja tarjous.*  *Osapuolet sitoutuvat siihen, että sopimuskauden aikana tapahtuvista toiminnan oleellisista muutoksista (esimerkiksi olennaisten organisaatio- ym. muutosten vuoksi) ilmoitetaan viipymättä toiselle sopijapuolelle.* |
| **Ostopalvelupäätöksen julkaiseminen** | *Hyväksytyistä ostopalvelusopimuksista otetaan yhteyttä tarjoajaan 2. 9. 2020 klo 16.00 mennessä.*  *Hyväksytyt ostopalvelupaketit julkaistaan välittömästi toteutussopimuksen solmimisen jälkeen Yhdessä Itä-Savossa-hankkeen* [*kotisivulla*](https://yhdessaitasavossa.yhdistysavain.fi/tarjouskilpailut/) *ja Savonlinnan Seudun Kolomonen ry:n* [*hankesivulla*](https://www.kolomonen.fi/yhdessa-ita-savossa-hanke/)*.* |
| **Lisätietoja** | *Yhdessä Itä-Savossa-hankkeen ostopalvelusopimusten hakemisesta ja toteutuksesta: Savonlinnan Seudun Kolomonen ry, projektiassistentti Maarit Kosonen, puhelin 044 713 1095, sähköposti* [*maarit.kosonen@kolomonen.fi*](mailto:maarit.kosonen@kolomonen.fi) *tai projektipäällikkö*  *Kimmo Käärmelahti, puhelin 044 741 9820, sähköposti* [*kimmo.kaarmelahti@kolomonen.fi*](mailto:kimmo.kaarmelahti@kolomonen.fi) |